text: पूर्व क्रिकेटर विनोद कांबली और उनकी पत्नी एंड्रिया हेविट के खिलाफ मुंबई पुलिस में मारपीट का मामला दर्ज कराया गया है. बॉलीवुड सिंगर अंकित तिवारी के पिता आर.के. तिवारी ने बांगुर नगर पुलिस थाने में शिकायत दर्ज कराई है. आर.के. तिवारी ने अपनी शिकायत में आरोप लगाया है कि विनोद कांबली की पत्नी ने मॉल में उन्हें पंच मारा था. हालांकि इस पूरे वाकये का वीडियो भी सामने आ गया है, जिसमें एंड्रिया आर.के. तिवारी के पंच जड़ती नजर आ रही हैं. इस वीडियो में अंकित तिवारी के पिता एक बच्चे के साथ नजर आते हैं.